一啲適合接受群育學校/院舍服務嘅學生，因為種種原因唔願意長期轉讀群育學校，又或者預期佢哋嘅問題可以喺接受服務之後嘅短期內得到改善，就可選擇入讀短期適應課程。呢項服務一般為期三個月至一年，學生原先就讀嘅普通學校會保留佢哋嘅學籍，當呢啲學生喺群育學校/院舍完成短期適應課程而行為有改善嘅時候，就可以返去原校讀書。